**ŽEMĖS SKLYPO LIUCIJANAVOS G. 1, KAUNE, DETALIOJO PLANO KOREGAVIMAS**

Vadovaujantis Lietuvos Respublikos teritorijų planavimo įstatymu, Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatomis, patvirtintomis Lietuvos Respublikos vyriausybės 1996 m. rugsėjo 18 d. nutarimu Nr. 1079 (toliau – Nutarimas), informuojame, kad **yra priimtas sprendimas dėl žemės sklypo Liucijanavos g. 1, Kaune, detaliojo plano koregavimo pradžios ir planavimo tikslų - Kauno miesto savivaldybės administracijos direktoriaus 2025 m. gegužės 20 d. įstatymas Nr. A-585 „DĖL ŽEMĖS SKLYPO LIUCIJANAVOS G. 1, KAUNE, DETALIOJO PLANO KOREGAVIMO PRADŽIOS, PLANAVIMO TIKSLŲ IR ORGANIZAVIMO“**

**Planavimo tikslai ir uždaviniai** - prie žemės sklypo Liucijanavos g. 1, Kaune, prijungti įsiterpusį valstybinės žemės plotą; žemės sklypą Liucijanavos g. 1, Kaune, padalyti į tris žemės sklypus; nustatyti papildomus detaliojo plano sprendinius; kurti sveiką, saugią, darnią, klimato kaitos padariniams atsparią gyvenamąją aplinką ir visavertes gyvenimo sąlygas gyvenamojoje vietovėje.

Planavimo sprendiniai turi neprieštarauti Kauno miesto savivaldybės teritorijos bendrajam planui, patvirtintam Kauno miesto savivaldybės tarybos 2014-04-10 sprendimu Nr. T-209 ir pakoreguotam Kauno miesto savivaldybės tarybos 2019 m. gegužės 14 d. sprendimu Nr. T-196 „Dėl Kauno miesto savivaldybės teritorijos bendrojo plano korektūros patvirtinimo“.

Planavimo iniciatorius – juridinis asmuo.

Strateginis pasekmių aplinkai vertinimas (SPAV) neatliekamas.

Vadovaujantis Nutarimo 8 skyriaus 41.1 papunkčiu, planavimo organizatorius apie rengiamą kompleksinio teritorijų planavimo dokumentą paskelbia Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje, planavimo organizatoriaus buveinėje ir interneto svetainėje, sprendimą priėmusios institucijos interneto svetainėje ir seniūnijų, kurių teritorijoje yra planuojama teritorija, skelbimų lentose.

Dėl informacijos apie žemės sklypų žemės sklypo **Liucijanavos g. 1**, Kaune, detaliojo plano koregavimo galima kreiptis į Kauno miesto savivaldybės administracijos Miesto planavimo ir architektūros skyrių, adresas Laisvės al. 96, Kaunas, Urbanistikos poskyrio vyriausioji specialistė V. Venskūnė, tel. . 062620175, vaida.venskune@kaunas.lt

2025-05-20 Įstatymas Nr. A-585

2025-05-29 inicijavimo sutartis Nr. 70-28-18